open-index/open-wikipedia-markdown huggingface dataset:
שכונת יוספטל

**שכונת יוספטל** היא שכונה בצפון־מזרח כפר סבא, הנקראת על שם גיורא יוספטל. זוהי אחת מהשכונות הוותיקות בכפר סבא, המונה כ־5,000 תושבים לערך. יוספטל מדורגת במדד החברתי-כלכלי בציון 4/10, והיא השכונה בעלת הדירוג הנמוך ביותר בכפר סבא. בשנות ה־2000 ואילך החלו בשכונה תהליכי התחדשות עירונית נרחבת, בעיקר בחלקים המערביים שלה.

## היסטוריה
יוספטל הוקמה כמעברה בתחילת שנות ה-60, שנועדה לקלוט עולים מארצות ערב. בתחילת 1962 החלה הבניה בשכונה, במטרה להקים בה כ-1,000 יחידות דיור. בשכונה נבנו שיכונים בדמות בנייני רכבת, בעלי שלוש או ארבע קומות, וגם בתים צמודי קרקע. השכונה אוכלסה בראשיתה בעיקר על ידי משפחות דתיות, יוצאי עדות המזרח. במשך שנים הייתה השכונה נחשבת לשכונה נחשלת בעלת אחוזי פשיעה גבוהים, והעירייה הזניחה את הטיפול בה ובבעיות האלימות והפשיעה בה. בשנות ה-70 הוקם בשכונה בית האבן, מבנה ערבי ישן שנותר מכפר סבא הערבית שנכבשה ב-1948, והוסב למרכז נוער, בניסיון למשוך בני נוער בשכונה המזרחית הרחק מעולם הפשע.

בשנות ה-80 הוקם גם בית ספר ע"ש דוד רמז מדרום לשכונה, שהיה למשך תקופה ארוכה בית ספר לילדי השכונות המזרחיות יוספטל וקפלן, שסבל מסטיגמות של בית ספר עברייני ועני. כדי להתמודד עם הסטיגמות הללו, הוחלט להרחיב אותו ולקלוט אליו גם את תלמידי השכונה החדשה הדרים, שהוקמה בתחילת שנות ה-90, כך שנוצרה אינטגרציה בין ילדי השכונה החדשה והמבוססת יותר לבין ילדי השכונות המוחלשות.

בשנות ה-90 החלה קליטה רחבה בשכונה של עולים מברית המועצות ומאתיופיה. כיום יוספטל היא השכונה בעלת ריכוז עולי אתיופיה הגבוה בכפר סבא. בשנות ה-2000 החלו תהליכים של התחדשות עירונית בשכונה, ופרויקטים של פינוי בינוי החלו להתבצע באזורים הדרומיים של השכונה, בסמוך לגבול עם שכונת הדרים. באזורים הפנימיים יותר של השכונה, לעומת זאת, הבתים נותרו כשהיו, על אף שנוספו מתקנים לשירות הציבור כדוגמת מגרשי ספורט, גינות כלבים והתעמלות. על אף הטענות שהושמעו על ג'נטריפיקציה בשכונה, בסקר שנערך בשכונה נמצא כי 90% מהתושבים בשכונה תומכים ורוצים את ההתחדשות העירונית.

כיום יוספטל היא עדיין השכונה הענייה בכפר סבא, וסובלת מנתוני הפשיעה הגבוהים ביותר בעיר.

## ראו גם
* שיכון עליה

## הערות שוליים

קטגוריה:כפר סבא: שכונות
ג'ארד מוסקוביץ'

**ג'ארד אוון מוסקוביץ**' (באנגלית: **Jared Evan Moskowitz**; נולד ב-18 בדצמבר 1980) הוא פוליטיקאי יהודי-אמריקאי, המכהן כחבר בבית הנבחרים של ארצות הברית עבור המחוז ה-23 במדינת פלורידה מטעם המפלגה הדמוקרטית. לפני כן שירת בבית הנבחרים של פלורידה.

## ביוגרפיה
מושקוביץ' נולד למשפחה יהודית בקורל ספרינגס בשנת 1980. הוא סיים תואר ראשון במדעי המדינה מאוניברסיטת ג'ורג' וושינגטון ודוקטור למשפטים מהמרכז למשפטים של שפרד ברוד באוניברסיטת נובה סאות'אסטרן.

מושקוביץ' עבד כמתמחה אצל סגן הנשיא אל גור, ושימש כעוזרו בקמפיין הנשיאותי של ג'ו ליברמן ב-2004. בזמן שלמד בבית ספר למשפטים, הוא נבחר לוועדת העיר פארקלנד ב-2006 ונבחר מחדש ב-2010, תפקיד בו כיהן עד שהתפטר על מנת להתמודד לבית המחוקקים ב-2012. בזמן שכיהן כנציב העיר, מוסקוביץ' תמך במאמצים להפוך את העיר לידידותית יותר לסביבה על ידי מתן סיבסוד למשקי בית הרוכשים שירותים וראשי מקלחת בזרימה נמוכה, מזגנים חסכוניים באנרגיה ומכוניות היברידיות. לאחר סיום לימודיו עבד בחברת אשבריט איכות הסביבה כמנהל קשרי ממשל ויועץ כללי.

### בית הנבחרים של פלורידה
כאשר מחוזות החקיקה של המדינה שורטטו מחדש בשנת 2012, מוסקוביץ' בחר להתמודד במחוז 97 החדש, שהורכב מצפון מחוז ברוורד. הוא זכה בפריימריז הדמוקרטי ללא התנגדות, והמשיך לבחירות הכלליות, שם התמודד נגד המועמד הרפובליקני ג'יימס גליסון, עליו גבר עם 69% מהקולות. בשנים 2014 ו-2016, נבחר שוב לבית המחוקקים ללא התנגדות.

בשנת 2018, לאחר הטבח בתיכון דאגלס, מוסקוביץ' עזר לנסח את חוק הבטיחות בתיכון מרג'ורי סטונמן דאגלס הדו-מפלגתי, הצעת החוק המקיפה הראשונה מסוגה בתחום בריאות הנפש, בטיחות בתי ספר ושליטה בנשק מזה למעלה מ-20 שנה. הצעת חוק זו העלתה את גיל רכישת הנשק ל-21, יצרה תקופת המתנה של שלושה ימים לרכישת נשק, הגבירה את דרישות האבטחה לבתי ספר ציבוריים, מימנה תוכניות פיקוח מרכזיות על בטיחות בתי הספר ושיפור שירותי בריאות הנפש לתלמידים.

ב-6 בדצמבר 2018, הודיע המושל הנבחר רון דה-דסנטיס, כי ימנה את מוסקוביץ' למנהל חטיבת חירום בפלורידה. מוסקוביץ' התפטר מבית הנבחרים ונכנס לתפקידו ב-15 בינואר 2019. ב-15 בפברואר 2021, הודיע מוסקוביץ' על התפטרותו מהאגף לניהול חירום, תוך כדי שהדגיש על רצונו לסייע לאביו, שנאבק בסרטן הלבלב. הוא עזב רשמית את תפקידו במאי 2021. ב-5 באוגוסט 2021, ראש עיריית מיאמי, דניאלה לוין קאווה, מינתה את מוסקוביץ׳ לייעץ לה בעניין מגפת הקורונה שפרצה במחוז מיאמי-דייד.

### בית הנבחרים של ארצות הברית
לאחר שחבר הקונגרס המכהן טד דויטש הודיע כי לא יתמודד פעם נוספת לתפקידו ב-2022, הכריז מוסקוביץ' על מועמדותו למחוז. מוסקוביץ' ניצח בבחירות, כשגבר על המועמד הרפובליקני ג'ו באד. הוא הושבע לתפקידו ב-3 בינואר 2023.

ב-1 בפברואר 2023, מוסקוביץ' היה אחד מ-12 הדמוקרטים שהצביעו בעד ההחלטה לסיום מצב החירום הלאומי בעקבות מגפת הקורונה.

בבית הנבחרים חבר מוסקוביץ' בוועדת החוץ ובוועדה לפיקוח ואחריות.

## קישורים חיצוניים

* 

* 

## הערות שוליים

קטגוריה:אמריקאים ילידי פלורידה
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית המחוקקים של פלורידה
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:יהודים חברי בתי המחוקקים של מדינות ארצות הברית
קטגוריה:יהודים חברי בית הנבחרים של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת נובה סאות'איסטרן
קטגוריה:פוליטיקאים יהודים אמריקאים
קטגוריה:יהדות פלורידה: אישים
קטגוריה:אמריקאים שנולדו ב-1980
בית הכנסת ורינג

ממוזער|איור המבנה כפי שנעשה על ידי האדריכל יעקב מודרן
**בית הכנסת של ורינג** היה בית כנסת של הקהילה היהודית ברובע ה-18 וורינג בווינה, בכתובת שופנהאורשטראסה 39 (בעבר נקרא הרחוב ווינרשטראסה).

בית הכנסת נבנה בשנים 1888 ו-1889 על פי תוכניות של האדריכל יעקב מודרן (1838–1912)  ואיחד סגנונות מערביים ומזרחיים מאותה תקופה.

בית הכנסת נהרס בליל הבדולח, נובמבר 1938.

## רקע
בסוף המאה ה-19, הייתה קהילת יהודי ורינג נפרדת מקהילת יהודי וינה. אבן היסוד הונחה באופן חגיגי ב-2 בדצמבר 1888, יום השנה ה-40 לשלטון הקיסר פרנץ יוזף הראשון.

עבודות הבנייה הופקדו בידי מהנדס העיר ג'וזף וורטס, ועבודות החפירה החלו באמצע 1889.

לאחר שרובע ורניג אוחד עם וינה, בית הכנסת, שבנייתו הסתיימה רק לאחרונה, הוכנס לניהול הקהילה היהודית.

המבנה נשרף בליל הבדולח ונהרס אחריו.

רבני בית הכנסת היו: ויליאם סור (1889–1903) דוד פויכטואנג (1903–1933) וארתור זכריה שוורץ (מ-1933)

## ארכיטקטורה
חלל הבנייה של המקום היה חצר צרה יחסית בין בתים צמודים. בשל כך, אור טבעי יכול היה להיכנס אל המתחם רק מלמעלה.

תוכניות הבנייה התחשבו בהפרדה בין עזרת הנשים לגברים וגם בהגבלות הרשות המקומית:

# המרחק של הבניין החדש מהבית הישן היה צריך להיות לפחות 5.85 מטר;
# רוחב מושב לכל מתפלל 55 ס"מ, אורך המושב 85 ס"מ;
# מספר מתאים של דלתות יציאת חירום;
# רוחב מעבר בחדר התפילה 1.20 מטר לפחות;
# התקנת מדרגות חירום מברזל לעזרת הנשים.

צורתו הבסיסית של המבנה תוכנן כבזיליקה המונחת בשתי קומות. במקום יכלו להתפלל בישיבה 328 גברים ועוד 176 נשים. היה גם מקום לתפילה בעמידה.

## אדריכלות חיצונית
ממוזער|היטל צד של המבנה
חלונות הבניין היו עשויים מברזל, הזיגוג היה עשוי מזכוכית קתדרלה. מבחינה סגנונית, בית הכנסת היה תערובת של רנסאנס איטלקי ושל התנועה הרומנטית, מבפנים ומבחוץ. המתחם דמה לכנסיית גוסטב אדולף בווינה שנבנתה ב-1846 והוא תואר בשנת 1892 בכתב עת אדריכלי כ"דוגמה לבית תפילה שנבנה בצורה יוצאת דופן ובזול".

שלוש דלתות כניסה הובילו לפרוזדור של בית הכנסת. בפנים נתמך המבנה בעמודי ברזל יצוק.

כל חדרי בית הכנסת קושטו בערבסקות, חלק מהקישוטים, כולל על עמודי הברזל צופו בעלי זהב. מעקה עזרת הנשים נצבע בעץ אלון ישן, כותרות ופרופילים בודדים הוזהבו בעלי זהב.

האולם הראשי וחלקו הקדמי של המבנה חופו ברעפים, חלקי הגג הצידיים כוסו באבץ. ניתן היה לגשת לכל הגגות באמצעות סולמות ברזל והיה צורך לנקות אותם משלג.

ארון הקודש היה עשוי מעץ אורן, צבוע בצבע שמן לבן, עיטורים ופרופילים בודדים הוזהבו. כך גם לגבי הקירות המעוטרים משני הצדדים.

המסדרונות בקומת הקרקע היו ברוחב 1.5 מטר ומכוסים בלוחות בטון בשלושה צבעים.

רצפת אולם התפילה והכניסה היו מרוצפות באריחי מלט מאויירים.

בית הכנסת חומם על ידי שני תנורים גדולים מתוצרת מיידינגר, שהוצבו בשני החדרים האחוריים (חדר הרב והחזן). מערכת האוורור התבססה על צנרת קרה שסיפקה אוויר צח וצנרת מחוממת ששאבה החוצה אוויר מעופש.

תאורת הגז כללה נברשת, שתי מנורות (לצד הבמה), 21 נורות תלויות ועוד 24 מנורות לאורך הקירות.
## עלות
עלות הבנייה הכוללת עמדה על 43,324.30 פורינט האוסטרו-הונגרי

## ראו גם
* יהדות אוסטריה
* בית הקברות היהודי בוורינג

## קישורים חיצוניים

* 

## הערות שוליים

2023 08
ורינג
לאסלו בוקור

**לאסלו בוקור** (בהונגרית: **Bokor László**; בודפשט, 7 בדצמבר 1930) הוא במאי קולנוע יהודי-הונגרי, עיתונאי, זוכה פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה), חבר האספה הלאומית ההונגרית (חבר פרלמנט).

## קורות חיים
לאסלו בוקור נולד במשפחה יהודית כבנם של איז'ו בוקור (1887–1942), מפקח בית חולים ראשי, יועץ ראשי של הקהילה היהודית של פשט ושל יולאן זאדור (1898–1984). בוקור הצטרף כנער למפלגה הקומוניסטית ההונגרית ב-1945, ולאחר מכן היה חבר במפלגת העובדים ההונגרית ולאחר מכן במפלגת הפועלים הסוציאליסטית ההונגרית. ב-1947 הפך לצלם. הוא היה צלם עבור שלושה כתבי עת. מ-1949 עבד כחניך דרמטורג במאפילם (Mafilm - כיום NFI Stúdió). שנה לאחר מכן, הפך לעובד ב"חדשות הקולנוע ההונגרי" (Magyar Filmhíradó). ב-1955 סיים את לימודיו במחלקה לבימוי ולדרמטורגיה של האוניברסיטה לאמנויות התיאטרון והקולנוע. מאותה השנה היה מנהל אולפן החדשות והתיעוד של מאפילם. משנת 1960 היה מנהל שידורי מדיניות החוץ של הטלוויזיה ההונגרית. עשר שנים מאוחר יותר מונה לראש לשכת העיתונות של שגרירות הונגריה בווינה. משנת 1975 היה ראש אולפן החדשות והתיעוד וכן ראש חדשות הקולנוע ההונגרי. בין 1987 לבין 1990, הוא היה הבמאי והעורך הראשי של ה"מפעל לקולנוע ווידאו" (Mozi-and Videofilmgyár). בין 1985 לבין 1990 היה חבר האספה הלאומית ההונגרית (חבר פרלמנט).

## חייו הפרטיים
ב-1956 הוא נשא את אווה פוקס. נולדה להם בת; גבריאלה (1964).

## סרטיו

## כתביו
* לאסלו בוקור–טאמש פהרי: מסביב לעולם עם מצלמה; Magvető, בודפשט, 1969
* מלחמה נעולה בקופסה. רומן דוקומנטרי; זריני, בודפשט, 1973
* (H) מלחמת עצבים. רומן דוקומנטרי; Zrínyi–Kossuth, בודפשט, 1978
* שעת "X"; זריני, בודפשט, 1981
* רגעים היסטוריים. מבחר קטעים מתוך Mafirt, Magyar Filmhírádó, הסרט התיעודי הצבאי הסובייטי "המצור על בודפשט" וסוכנות הידיעות ההונגרית; קושוט, בודפשט, 1981
* נירנברג 1946 (חיבורים)
* תיק שליחים. רומן דוקומנטרי; זריני, בודפשט, 1983
* סיירת השחר; זריני, בודפשט, 1984
* דיווח מעבר לגבול. יומן מסע; ראש הקבוצה הפוליטית של משמר הגבול BM, בודפשט, 1986
* נעלם בדרום אמריקה. רומן דוקומנטרי; מטה הקבוצה הפוליטית של משמר הגבול של BM, בודפשט, 1987 (HK)
* אזעקה על המסך; Zrínyi, בודפשט, 1987 (תיק סודי)
* קו הפנים הבלתי נראה. רומן דוקומנטרי; נפסבה, בודפשט, 1987
## לקריאה נוספת
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (פטר הרמן:מי זה מי? סוכנות הידיעות ההונגרית. 2008)

## קישורים חיצוניים

* לאסלו בוקור ב-PORT.hu (בהונגרית) עריכה ב-Wikidata
* לאסלו בוקור במוזיאון היסטורי

## הערות שוליים

קטגוריה:סופרים יהודים הונגרים
קטגוריה:במאי קולנוע יהודים הונגרים
קטגוריה:עיתונאים יהודים הונגרים
קטגוריה:יהודים זוכי פרס בלה באלאז'
קטגוריה:בוגרי האוניברסיטה לאמנויות התיאטרון והקולנוע
קטגוריה:בודפשט: אישים
קטגוריה:יהדות בודפשט: אישים
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:קומוניסטים יהודים הונגרים
קטגוריה:הונגרים שנולדו ב-1930
Crave (שיר של יירס אנד יירס)

"**Crave**" הוא שיר של הזמר האנגלי אולי אלכסנדר, המופיע במסגרת פרויקט הסולו שלו, יירס אנד יירס. השיר יצא ב-28 בספטמבר 2021 בהוצאת חברות התקליטים פולידור רקורדס ויוניברסל מיוזיק גרופ. השיר מופיע כסינגל השני מתוך אלבום האולפן השלישי של יירס אנד יירס, *[[Night Call]]*. השיר נכתב על ידי אולי אלכסנדר ומארק ראלף והופק על ידי מארק ראלף ו-DetoNate.

נכון לאוגוסט 2023, השיר הושמע למעלה מ-8 מיליון פעמים בספוטיפיי, ולמעלה ממיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שהופקו על ידי מארק ראלף
קטגוריה:שירי להט"ב
אנג'לינה טופיץ'

**אנג'לינה טופיץ**' (בסרבית: **Angelina Topić**; נולדה ב-26 ביולי 2005) היא אתלטית סרבית, סגנית אלופת אירופה (רומא 2024) בקפיצה לגובה.

## ביוגרפיה
טופיץ' היא בתם של ביליג'אנה ודראגוטין טופיץ', שניהם אתלטים שהתחרו בקפיצות למרחק.

ב-2021 סיימה שישית בקפיצה לגובה באליפות העולם עד גיל 20 שהתקיימה בקניה. ב-2022 זכתה במדליית זהב באליפות אירופה לנוער שהתקיימה בירושלים, במדליית ארד באליפות העולם עד גיל 20 שהתקיימה בקלי שבקולומביה ובמדליית ארד באליפות אירופה שהתקיימה במינכן בתוצאה של 1.93 מטר. ב-2023 סיימה רביעית באליפות אירופה באולם בתוצאה של 1.94 מטר וזכתה במדליית זהב באליפות אירופה עד גיל 20 שהתקיימה בירושלים, בתוצאה של 1.90 מטר. באליפות העולם בבודפשט סיימה במקום השביעי.

במאי 2024 שיפרה את שיאה האישי ל-1.98 מטר. באליפות אירופה באותה שנה זכתה במדליית כסף בתוצאה של 1.97 מטר. 
## שיאים אישיים
### אצטדיון
* קפיצה לגובה: 1.98 מטר (2024), שיא סרביה
### אולם
* קפיצה לגובה: 1.97 מטר (2024), שיא סרביה

## קישורים חיצוניים

קטגוריה:קופצות לגובה
קטגוריה:אתלטיות סרביות
קטגוריה:אתלטים באולימפיאדת פריז (2024)
קטגוריה:ילידות 2005
קטגוריה:סרבים שנולדו ב-2005
אפרים עמירה

**אפרים עמירה** (1949 – 8 באוגוסט 2023) היה כדורגלן ישראלי אשר שיחק בעמדת הקשר בקבוצות מכבי נתניה והפועל נתניה, והיה אחד השחקנים הבולטים בקבוצה מכבי נתניה בשנות השישים והשבעים, איתה זכה בשלוש אליפויות, כולל עונה מושלמת תחת המאמן שמואל פרלמן, שכללה זכייה בדאבל, באליפות בעונת 1977/1978 ובגביע המדינה היחיד בתולדות הקבוצה, וגם במקום הראשון בגביע האינטרטוטו.

## קריירה
עמירה החל להתאמן בקבוצת הנוער של מכבי נתניה בתחילת שנות ה-60. לאחר מכן עלה לקבוצה הבוגרת בשנת 1966. בהמשך השתלב בקבוצה הפותחת בעונת "נתניה ועוד 15". עמירה שיתף בזמנו פעולה בין היתר עם השחקנים מרדכי שפיגלר, בני לם, עודד מכנס, דוד לביא וחיים ושרגא בר, ועם השוערים יצחק ויסוקר ומיקי שינפלד. ב-1976 היה לתקופה קצרה בקבוצת הפועל נתניה ההיסטורית, וחזר לשנתיים במכבי נתניה בהם זכה בדאבל ההיסטורי, ובגביע אלוף האלופים. הקבוצה אף זכתה בגביע האינטרטוטו של אופ"א לעונה זו בבית 4. לאחר עונה זו פרש מכדורגל. עמירה רשם 268 הופעות במדי מכבי נתניה, בהן כבש 17 שערים.

## תארים
;מכבי נתניה
* אליפות (3): 1970/1971, 1973/1974, 1977/1978
* גביע המדינה (1): 1977/1978
* אלוף האלופים (1): 1971, 1974, 1978
* גביע האינטרטוטו (1): 1978

## קישורים חיצוניים

* 
* 

קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:ישראלים שנולדו ב-1949
קטגוריה:ישראלים שנפטרו ב-2023
כנפי תחזוקה

**כנפי תחזוקה** היא חברה המתמחה בתפעול ואחזקת מטוסי חיל האוויר שונים במגוון הדרגים המקצועיים. כנפי תחזוקה היא חברה בת (שליטה 100%) של חברת "כנפיים אחזקות". לחברה שלושה אתרים: בסיס חצרים, בסיס נבטים ובסיס רמת דוד. כאשר מטה החברה נמצא בבסיס חצרים. בנוסף לאחזקת מטוסים החברה מבצעת פרויקטים להשבחת מטוסים ומתמחה בטיפול במגוון דגמי מנועים: מנוע J-52 למטוס סקייהוק, מנוע F-124 למטוס הלביא, מנוע JT3D למטוס הבואינג 707. רוב עובדי החברה הם יוצאי צוותי קרקע של חיל האוויר.

## היסטוריה
חברת "כנפי תחזוקה" הוקמה בשנת 2005 בבסיס חצרים כמתן מענה תפעולי ואחזקתי למטוסי הסקייהוק (עיט) מתוצרת חברת מקדונל דאגלס (היום בואינג) של בית הספר לטיסה של חיל האוויר הישראלי. החברה מספקת אחזקה התומכת לפעילות אימונים ומבצעית, בדרגי האחזקה השונים (א', ב', ד') וכן אחזקת מנועי המטוסים.

בשנת 2008 החברה נבחרה לשמש כקבלן משנה לתעשייה האווירית לתחזוקת מטוסי תובלה כבדה בחיל האוויר, בבסיס נבטים (מטוסי קרנף ומטוסי ראם).

בשנת 2012 הוקמה חברת "תור" כמיזם משותף של אלביט מערכות והתעשייה האווירית אשר חתמה עם משרד הביטחון על חוזה לרכישה, השכרה ותחזקה של מטוסי לביא תוצרת חברת לאונרדו האיטלקית עבור בית הספר לטיסה של חיל האוויר בבסיס חצרים. בשנת 2013 חברת כנפי תחזוקה התקשרה בהסכם עם התעשייה האווירית לביצוע הפרויקט כקבלן משנה.

בשנת 2017 התעשייה האווירית חתמה עם משרד הביטחון על החוזה החדש לתחזוקת מטוסי תובלה של חיל האוויר: שמשון, הרקולס, ראם ונחשון. חברת כנפי תחזוקה נבחרה לשמש כקבלן משנה לתעשייה האווירית בפרויקט הזה.

בשנת 2021 החברה זכתה במכרז להשבחה ותחזוקה של מטוסי ה–F-16 (ברק) מתוצרת חברת לוקהיד מרטין בבסיס רמת דוד של חיל האוויר.

## קישורים חיצוניים

* 
* 
* 
* 
* 

## הערות שוליים

קטגוריה:כנפיים אחזקות
שרה קול

**שרה קול** (באנגלית: **Sarah Cole**;  1805–1857) הייתה ציירת נוף אמריקאית ואחותו של צייר הנוף האמריקאי הבולט תומאס קול. אף שהיא הייתה בין הקבוצה הקטנה של ציירות נוף אמריקאיות מוקדמות, מעט ידוע על חייה ורק מעטים מציוריה שרדו.

## ביוגרפיה
קול נולדה בלנקשייר, אנגליה. להוריה, ג'יימס ומרי קול, היו שישה ילדים נוספים מלבדה ותומאס, כולן בנות. תומאס היה השביעי מבין שמונת הילדים, ושרה הייתה הצעירה ביותר. בשנת 1818, הוריה היגרו לארצות הברית עם ארבעה מילדיהם, האחיות אן, מרי ושרה, אחיהן תומאס ודודה. המשפחה הגיעה לפילדלפיה ביולי, ועברה לסטובנוויל, אוהיו, בספטמבר של אותה שנה בסטובנוויל, אן ומרי פתחו סמינר, שבו אולי שרה גם לימדה בסופו של דבר.

ב-1824 עברה המשפחה לפיטסבורג. בשנה שלאחר מכן, הם עברו לניו יורק, שם כנראה התגוררה שרה עד סוף חייה. היא ביקרה לעיתים קרובות בקטסקיל, שם היא ותומס היו מטיילים בהרי קטסקיל, ומדי פעם ביקרה משפחה וחברים בבולטימור.

### קריירה
ממוזער|378x378 פיקסלים|בית לבן בקטסקייל
לא ידוע מתי שרה קול החלה ליצור אמנות, אם כי היא מזכירה לראשונה שהיא מציירת במכתבים לאחיה באמצע שנות ה-30. היא הציגה את ציוריה בפומבי רק לאחר מותו של תומאס בפברואר 1848, ככל הנראה כדי לעזור לפרנס את עצמה כלכלית. האקדמיה הלאומית לעיצוב בניו יורק הציגה את עבודותיה מ-1848 עד 1852, ועבודותיה הופיעו גם ב-American Art-Union וב-Maryland Historical Society במהלך חייה. כותרות של ציורים אלה מציינות נושאים מקוריים, ולא מועתקים. רוב הציורים שלה אבדו.

שניים מציוריה של קול מוצגים במכון אולבני להיסטוריה ואמנות באולבני, ניו יורק. הציורים הם A View of the Catskill Mountain House, סצנה של בית לבן על גבעה מכוסה בעצים בשלכת ודמות קטנה יושבת על הקרקע ומביטה כלפי מעלה, ו"הר האטנה". ההר ברקע עם נוף ואנשים מתפללים במקדש. הערה על גב הבד של הציור של בית הר קטסקייל מציינת שהוא הועתק מציור של אחיה תומאס.
[ממוזער|373x373 פיקסלים|הר ה[אטנה]]

ציור נוסף של שרה קול, עמוד עתיק ליד סירקיוז (1848), מתאר נוף עם נושא נאו-קלאסי. הוא מצייר אדם עם כמה חיות בשדה ירוק מול חורבות עתיקות. אתר היסטורי לאומי בקטסקיל מכיל גם את ציורי נוף קלסיים שלה.

בנוסף להיותה ציירת, קול עשתה תחריטים. היא הוכשרה בתחריט על ידי הצייר והחרט אשר ב' דוראנד. בשנת 1888, עשרות שנים לאחר מותה, ערך מועדון ליגת האיחוד בניו יורק תערוכה בשם "Women Etchers of America" שכללה חלק מעבודותיה. כל שאר המציגים בתערוכה היו אמנים חיים. לא ידוע אם אחד מתחריטיה שרד.

קול מתה ב-1857, ובילתה את ימיה האחרונים בקטסקיל, ניו יורק.

## קישורים חיצוניים

## הערות שוליים

קטגוריה:ציירות אמריקאיות
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אמריקאיות שנולדו ב-1805
קטגוריה:אמריקאים שנולדו ב-1805
קטגוריה:נפטרות ב-1857
קטגוריה:אמריקאים שנפטרו ב-1857
תקרית הטיל הנורווגי

**תקרית הטיל הנורווגי** היא תקרית ראשונה לאחר המלחמה הקרה שהתרחשה בשנות ה-90 כאשר הרוסים זיהו בטעות טיל מחקר נורווגי, שאסף מידע על הזוהר הצפוני, כטיל גרעיני אמריקאי הטס לכיוון המרחב האווירי הרוסי. נשיא רוסיה בוריס ילצין התעתד לשגר מתקפת נגד גרעינית על ארצות הברית אך לאחר שהתבררה הטעות נמנע השיגור.

## מהלך האירוע
ב-25 בינואר 1995, זיהה מכ"ם רוסי טיל שנע מעל אוקיינוס הקרח הצפוני, מצפון למדינה. מפעילי המכ"ם העריכו לכאורה כי הטיל במסלול ישירות למוסקבה.

החשש התגבר כאשר דיווחים מהמכ"ם הראו כי הטיל התפצל לשלושה חלקים, שנראו כראשי הקרב המתפצלים של הטיל טרידנט. ברוסיה חשבו כי מדובר בשיגור מצוללת גרעינית.

בתוך זמן הידיעה הובאה לנשיא רוסיה, בוריס ילצין. ילצין נדרש להחליט אם להפעיל את מערכת הטילים הגרעיניים של מדינתו באמצעות המזוודה הגרעינית נגד ארצות הברית, והיו לו 10 דקות לעשות זאת לפני הערכת המומחים הרוסים שהטיל יתקרב לחופי רוסיה.

בסופו של דבר, ובניגוד לחשש, הטיל התרסק אל תוך האוקיינוס, והכוננות הוסרה. לאחר מעשה, נורווגיה מיהרה להודיע שמדובר היה בטיל ששוגר במסגרת מחקר מטאורולוגי, ושהטיל נחת כמתוכנן, במרחק של יותר מאלף קילומטר מגבולות רוסיה.

נורווגיה מסרה, כי ביקשה משגרירותה במוסקבה לברר מדוע רוסיה לא ידעה על כך שטיל המחקר ישוגר מאדמת נורווגיה. דובר משרד החוץ הנורווגי, אינגווארד האוונן, אמר כי "אוסלו פעלה בהתאם לנהלים המקובלים, כשדיווחה בחודש שעבר לכל השגרירויות הזרות, כולל הרוסית, על כוונתה לשגר טיל מחקר מאנדויה שמול חופיה".

יום לאחר התקרית אמר ילצין כי "השתמשתי לראשונה במזוודה השחורה שאני נושא עמי תמיד. יצרתי קשר עם שר ההגנה ועקבנו אחר מסלול הטיל, מתחילת דרכו ועד סופה". זאת הייתה ככל הנראה הפעם הראשונה מאז תחילת המלחמה הקרה שנעשה שימוש במזוודה הגרעינית הרוסית בזמן אמת, במצב חירום.

כמה ימים לאחר התקרית דווח שמדובר היה במחקר מטאורולוגי בשיתוף פעולה עם ארצות הברית, שמושאו היה האורות הצפוניים.

## הערות שוליים

קטגוריה:תקריות דיפלומטיות
קטגוריה:רוסיה: יחסי חוץ
קטגוריה:נורווגיה: יחסי חוץ
קטגוריה:נורווגיה: מדע וטכנולוגיה
קטגוריה:1995
שבתאי בן-יורם

**שבתאי (שבי) בן-יורם** (נולד ב-1960) הוא שחקן ומאמן לשעבר של טניס נכים, נציג ישראל במשחקים הפאראלימפיים.
## ביוגרפיה
בן-יורם גדל בתל אביב והוא בוגר תיכון עירוני ג'. בצעירותו החל להתאמן במרכז הספורט לנכים ברמת גן והיה מראשוני השחקנים בטניס כיסאות גלגלים עם כניסת הענף לארץ.

בשנת 1982 זכה באליפות ישראל הראשונה שנערכה בארץ בטניס כיסאות גלגלים. בן-יורם שמר על התואר עד אליפות הארץ בשנת 1985. בשנת 1990 זכה לראשונה במקום הראשון בתחרות עולמית.

ב התחרה בטניס יחידים ובטניס זוגות (עם אבי ויינברג) ובשתי התחרויות סיים בשמינית הגמר.

בן-יורם למד אדריכלות באורט טכניקום והוא מנהל סניף רעננה של רשת העיצוב סטודיו קרמיקה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:טניסאים במשחקים הפאראלימפיים ברצלונה (1992)
קטגוריה:ספורטאי איל"ן
קטגוריה:בוגרי בית הספר צייטלין
קטגוריה:ישראלים שנולדו ב-1960
מרים כבהא

[ממוזער|מרים כבהא בטקס חתימת אמנת הגיוון התעסוקתי בבית הנשיא במעמד נשיא המדינה [יצחק הרצוג ורעייתו, שרת הכלכלה אורנה ברביבאי, נשיאת בית הדין הארצי לעבודה ורדה וירט-ליבנה, יו"ר ההסתדרות ארנון בר-דוד וראשי הארגונים העסקיים.]]
**מרים כבהא** (נולדה ב-6 באוגוסט 1974) היא נציבת שוויון הזדמנויות בעבודה במשרד הכלכלה לשעבר, משפטנית במקצועה.

## ביוגרפיה
כבהא היא בוגרת תואר ראשון במשפטים מהפקולטה למשפטים באוניברסיטת חיפה ובוגרת תואר שני במדיניות ציבורית מהאוניברסיטה העברית. בין השנים 1996–1997 ביצעה התמחות במשרד "הוד, סוקול ושות'" בחיפה. בשנת 1998 עבדה כעורכת דין במשרד "עו"ד מאיר ברק" בתחום דיני הנזיקין והביטוח. בשנים 1999–2010 הייתה שותפה במשרד עורכי דין פרטי בחיפה. בהמשך נבחרה כנציבת מחוז חיפה והצפון בנציבות שוויון הזדמנויות בעבודה.

בפברואר 2016 החליפה את ציונה קניג-יאיר כנציבת שוויון הזדמנויות בעבודה לאחר שגברה על 59 מועמדים לתפקיד.

במשך השנים אשר שימשה כנציבה הייתה כבהא חברה במועצות שונות, ובהן המועצה הציבורית של היחידה הממשלתית במשרד המשפטים לתיאום המאבק בגזענות, מועצת שירות התעסוקה, הוועדה המייעצת של התוכנית הכלכלית למען החברה הערבית במכון אהרון, הוועדה המייעצת לאפוטרופוס על נכסי נפקדים, וועדת המעקב הבין-משרדית לקידום תעסוקת ישראלים יוצאי אתיופיה. מועצה לביטוח לאומי, נציגת משרד הכלכלה בחברת "אשרה - החברה הישראלית לביטוח סיכוני סחר חוץ בע"מ", בוועדה להרחבת סל שירותי בריאות לשנת 2019 ובוועדה לקידום התעסוקה לקראת 2030.

כבהא היא בוגרת קרן וקסנר ומעוז.

כבהא נבחרה פעמיים על ידי העיתון "גלובס" כאחת מחמישים הנשים המשפיעות ביותר. בשנים 2021 ו-2023.

במסגרת תפקידה פיתחה כבהא וקידמה בנציבות שוויון הזדמנויות את תחום השוויון והגיוון התעסוקתי, וכיום תחום זה מהווה נדבך מרכזי בנציבות. כבהא פיתחה את "מדד הגיוון", פרויקט משותף של נציבות שוויון הזדמנויות בעבודה, הלשכה המרכזית לסטטיסטיקה ואוניברסיטת תל אביב. כן קידמה שיתוף פעולה נרחב עם מעסיקים רבים בענפים שונים לקידום שוויון וגיוון תעסוקתי.

החל מ-2016 ועד לסיום תפקידה הייתה האישה הערבייה הבכירה ביותר בשרות הציבורי. סיימה את תפקידה לאחר שתי קדנציות מלאות ורצופות בנות ארבע שנים, אותן לא ניתן היה להאריך, בינואר 2024.

בשנת 2024 הוענק לה תואר דוקטור לשם כבוד מהאוניברסיטה הפתוחה על תרומתה המיוחדת לחברה ולקידום נשים בחברה הערבית בישראל. החל מאוקטובר 2024 משמשת כבהא כמשנה למנכ"ל במרכז אקורד - פסיכולוגיה חברתית לשינוי חברתי. זאת לאחר שבית המשפט אשר לה את קיצור תקופת הצינון.

## חיים אישיים
כבהא נשואה לד"ר עורך הדין איהאב כבהא, אם לבן ובת. מתגוררת בחיפה.

## קישורים חיצוניים

* 
* לאה אפרתי, למרות שהחרדים משתלבים גבוה, הם עדיין מרוויחים פחות, באתר ביזפורטל, 25 ביוני 2022
* 
* אלישע סילברקלנג, דירוג הגיוון וההכללה מייצר סטנדרט חדש בשוק העבודה באתר מעלה
* דרור פויר, 

## הערות שוליים

קטגוריה:ערביות ישראליות
קטגוריה:עובדי משרד הכלכלה
קטגוריה:משפטניות ישראליות
קטגוריה:משפטנים בוגרי תוכנית קרן וקסנר בישראל
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:מקבלות תואר דוקטור לשם כבוד מהאוניברסיטה הפתוחה
קטגוריה:מקבלי תואר דוקטור לשם כבוד מהאוניברסיטה הפתוחה
קטגוריה:ישראליות שנולדו ב-1974
קטגוריה:ישראלים שנולדו ב-1974
אח"י נחשון

**אח"י נחשון** היא נחתת בשירות חיל הים הישראלי. היא הנחתת הראשונה בצה"ל מאז 1993, השנה בה הוצאו הנחתות משירות בחיל הים. לצידה נכנסה לשירות הנחתת אח"י קוממיות.

האונייה היא מדגם ''General Frank S. Besson'' ונבנתה במספנת הולטר מרין שבפסקגולה, בארצות הברית. היא נמסרה לחיל הים ב-8 באוגוסט 2023. הנחתת הגיעה לחופי ישראל ב-28 בספטמבר 2023 ועגנה בנמל חיפה. החלה את שירותה המבצעי ב-24 ביולי 2024.

אורכה כ-95 מטרים ורוחבה כ-20 מטרים, משקלה עולה על 2,500 טון. על סיפונה מיועדים לשרת עשרות אנשי צוות. הנחתת מיועדת להפלגות ארוכות ומפקדה הוא קצין בדרגת רב-סרן. היא מיועדת לשמש כלי לוגיסטי לשינוע ציוד והעברת לוחמים במרחבי פעולה רבים.

## גלריה

File:INSNachshon1.jpg|טקס של קבלת הנחתת אח"י נחשון לחיל הים בפסקגולה בארצות הברית.
File:INSNachshon2.jpg|טקס של קבלת הנחתת אח"י נחשון לחיל הים בפסקגולה בארצות הברית.
File:INSNachshon4.jpg|טקס של קבלת הנחתת אח"י נחשון לחיל הים בפסקגולה בארצות הברית.
File:INSNachshon5.jpg|טקס של קבלת הנחתת אח"י נחשון לחיל הים בפסקגולה בארצות הברית.


## קישורים חיצוניים
* אדיר יזירף '''הנחתת אח"י נחשון הגיעה בהפלגה מארצות הברית לחיפה''', חי פה, 1 באוקטובר 2023.
## הערות שוליים

קטגוריה:אוניות מלחמה ישראליות
קטגוריה:חיל הים
גוסטב לויירביאלקה

**גוסטב יוהאן לוֹיֶירבִּיאֱלְקֶּה** (בשוודית: **Gustaf Johan Lagerbielke**; נולד ב-10 באפריל 2000 בסטוקהולם שבשוודיה) הוא כדורגלן שוודי המשחק בעמדת הבלם בקבוצת ספורטינג בראגה מליגת העל הפורטוגלית ובנבחרת שוודיה.

## קריירת מועדונים
לויירביאלקה גדל במחלקות הנוער של IFK סטוקסונד ו-FC יורשהולם. הוא ערך חמש הופעות ליגה במדי הקבוצה הבוגרת של FC יורשהולם במסגרת הליגה השוודית השישית.

ב-15 ביולי 2017 חתם לויירביאלקה בא.י.ק סולנה מליגת העל השוודית, והחל לשחק במחלקת הנוער של המועדון. הוא הושאל מא.י.ק סולנה לסולנטונה FK מהליגה השוודית השלישית, ובהמשך חתם על חוזה קבוע במועדון. בסך הכל ערך 47 הופעות ליגה במדי המועדון, בהן הבקיע שער אחד.

ב-1 בינואר 2021 חתם לויירביאלקה בווסטרוס מליגת המשנה השוודית. הוא ערך 15 הופעות ליגה במדי המועדון, בהן הבקיע שלושה שערים.

ב-10 באוגוסט 2021 חתם לויירביאלקה באלפסבורג מליגת העל השוודית. ב-21 ביולי 2022 הושאל לויירביאלקה לדגרפורס מליגת העל השוודית עד לתום עונת , וערך 14 הופעות ליגה במדי המועדון, בהן הבקיע שלושה שערים.

לקראת עונת  חזר לויירביאלקה לאלפסבורג. בסך הכל ערך 24 הופעות ליגה במדי המועדון, בהן הבקיע שני שערים.

ב-16 באוגוסט 2023 חתם לויירביאלקה על חוזה לחמש שנים בסלטיק מליגת העל הסקוטית. ב-20 באוגוסט ערך את הופעת הבכורה שלו במועדון, בהפסד 1-0 לקילמרנוק במסגרת הסיבוב השני של גביע הליגה הסקוטית לעונת . ב-26 באוגוסט ערך את הופעת הבכורה שלו בליגה, בתיקו 0-0 נגד סט. ג'ונסטון במסגרת המחזור השלישי בליגה לעונת 2023/2024.

ב-27 באוגוסט 2024 הושאל לויירביאלקה לטוונטה מליגת העל ההולנדית לעונה אחת. 

ב-8 ביולי 2025 חתם בספורטינג בראגה מליגת העל הפורטוגלית.

## קריירה בינלאומית
ב-12 בינואר 2023 ערך לויירביאלקה את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות.

## קישורים חיצוניים

## הערות שוליים

קטגוריה:כדורגלנים שוודים
קטגוריה:בלמי כדורגל שוודים
קטגוריה:סטוקהולם: כדורגלנים
קטגוריה:כדורגלני א.י.ק סולנה
קטגוריה:כדורגלני אלפסבורג
קטגוריה:כדורגלני דגרפורס
קטגוריה:כדורגלני סלטיק
קטגוריה:כדורגלני טוונטה
קטגוריה:כדורגלני ספורטינג בראגה
קטגוריה:כדורגלני נבחרת שוודיה
קטגוריה:ספורטאים זרים בסקוטלנד
קטגוריה:ספורטאים שוודים בהולנד
קטגוריה:שוודים שנולדו ב-2000
בראהים קונאטה

**בראהים קונאטה** (בצרפתית: **Brahim Konaté**; נולד ב-20 במרץ 1996 במונפרמיי שבצרפת) הוא כדורגלן צרפתי המשחק בעמדת הקשר בקבוצת זירה מליגת העל האזרית.

## קריירת מועדונים
קונאטה גדל במחלקות הנוער של ליברי-גרגן ואוסר. בשנת 2013 החל לשחק בקבוצת המילואים של אוסר. הוא ערך 64 הופעות ליגה במדי הקבוצה הראשונה של אוסר במסגרת ליגת המשנה הצרפתית, בהן הבקיע שני שערים.

ב-14 באוגוסט 2018 חתם קונאטה בשאמו ניור מליגת המשנה הצרפתית. הוא ערך 40 הופעות ליגה במדי המועדון, בהן הבקיע שלושה שערים.

ב-31 באוגוסט 2021 חתם קונאטה בפואנלברדה מהליגה הספרדית השנייה. הוא ערך 18 הופעות ליגה במדי המועדון, בהן הבקיע שני שערים.

ב-24 באוגוסט 2022 חתם קונאטה בראיו מחדאונדה מהפרימרה דיויסיון RFEF. הוא ערך שבע הופעות ליגה במדי המועדון.

ב-14 בפברואר 2023 חתם קונאטה בז'לגיריס קובנה מליגת העל הליטאית.

ב-10 באוגוסט 2023 חתם קונאטה בהפועל עפולה מהליגה הלאומית.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אוסר
קטגוריה:כדורגלני שאמו ניור
קטגוריה:כדורגלני ז'לגיריס קובנה
קטגוריה:כדורגלני הפועל עפולה
קטגוריה:כדורגלני שמאחי
קטגוריה:כדורגלני זירה
קטגוריה:כדורגלנים זרים בישראל
קטגוריה:ספורטאים צרפתים בספרד
קטגוריה:ספורטאים זרים בליטא
קטגוריה:ספורטאים צרפתים בישראל
קטגוריה:ספורטאים זרים באזרבייג'ן
קטגוריה:צרפתים שנולדו ב-1996
הוגו וטלסן

**הוגו וגארד וטלסן** (בנורווגית: **Hugo Vegard Vetlesen**; נולד ב-29 בפברואר 2000 בברום שבנורווגיה) הוא כדורגלן נורווגי המשחק בעמדת הקשר בקבוצת קלאב ברוז' מליגת העל הבלגית ובנבחרת נורווגיה.

## קריירת מועדונים
וטלסן גדל במחלקת הנוער של סטאבק. הוא ערך 93 הופעות ליגה במדי הקבוצה הבוגרת של המועדון במסגרת ליגת העל הנורווגית, בהן ערך חמישה שערים.

ב-5 באוקטובר 2020 חתם וטלסן בבודה/גלימט מליגת העל הנורווגית. הוא ערך 75 הופעות ליגה במדי המועדון, בהן הבקיע 25 שערים, וזכה עם המועדון בשתי אליפויות נורווגיה.

ב-3 ביולי 2023 חתם וטלסן על חוזה לארבע שנים בקלאב ברוז' מליגת העל הבלגית. ב-27 ביולי ערך את הופעת הבכורה שלו במועדון, בניצחון 0–3 על אורהוס גימנסטיקפוינין במסגרת הסיבוב השני של מוקדמות הקונפרנס ליג לעונת 2023/2024. במשחק זה הבקיע את שער הבכורה שלו במועדון. ב-30 ביולי ערך את הופעת הבכורה שלו בליגה, בתיקו 1-1 נגד מכלן במסגרת המחזור הראשון.

## קריירה בינלאומית
ב-20 בנובמבר 2022 ערך וטלסן את הופעת הבכורה שלו בנבחרת נורווגיה, בתיקו 1-1 נגד נבחרת פינלנד במשחק ידידות.

## תארים
;בודה/גלימט
* אליפות נורווגיה: 2020, 2021
**[[קלאב ברוז']]**

* אליפות: 2023/2024
* הסופר קאפ הבלגי: 2025

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני סטאבק
קטגוריה:כדורגלני בודה/גלימט
קטגוריה:כדורגלני קלאב ברוז'
קטגוריה:כדורגלני נבחרת נורווגיה
קטגוריה:ספורטאים זרים בבלגיה
קטגוריה:נורווגים שנולדו ב-2000
ג'מאל א-דין א-תנוח'י

**ג'מאל א-דין עבדאללה א-תנוח'י** (בערבית: **جمال الدين عبدالله التنوخي**) היה מלומד דרוזי.

## ביוגרפיה
א-תנוח'י נולד וחי בלבנון ב. לפי המסורת הדרוזית, א-תנוח'י היה זה שערך את כתבי הקודש הדרוזיים, בשם "איגרות החוכמה". פרט לעריכתו זו, א-תנוח'י כתב ספרים רבים הידועים בשמם "אַ-שַׁרְח" (الشرح, "ההסבר"). א-תנוח'י מתואר כ"איש בעל ההשפעה העמוקה ביותר על ההיסטוריה הדרוזית, פרט למייסדי הדת". א-תנוח'י קבור 20 קילומטר דרומית לביירות.

## הערות שוליים

קטגוריה:אנשי דת דרוזים
קטגוריה:ילידי 1417
קטגוריה:נפטרים ב-1479
פטריק הויזינגר

**פטריק הויזינגר** (באנגלית: **Patrick Heusinger**; נולד ב-14 בפברואר 1981) הוא שחקן אמריקאי, הידוע בתפקידיו בסדרות הטלוויזיה מדריך החברות לגירושין, אחת שיודעת ורופא להשכיר.

## ביוגרפיה
הויזינגר נולד וגדל בג'קסונוויל, פלורידה, שם למד בבית הספר לאמנויות ע"ש דאגלס אנדרסון . הוא בוגר ג'וליארד . 

## קריירה
הויזינגר ערך את הופעת הבכורה שלו בסרט הדרמה התקופתית העצמאית "הארץ המתוקה" מ-2005, בתור לארס הצעיר, ולאחר מכן הופיע בסרטים, "יומני האומנת" וברבור שחור.

בטלוויזיה, ידוע הויזינגר בעיקר בזכות התפקידים של לורד מרקוס בדרמת הנעורים אחת שיודעת, בה הופיע בארבעה פרקים ב-2008, ואדם בסדרת הטלוויזיה רופא להשכיר של רשת USA ב-2010 וב-2011. הוא גם שיחק בתפקיד חוזר בתור מקס מקארתי בסדרת הטלוויזיה המקורית הראשונה של ערוץ בראבו "מדריך החברות לגירושין". בנוסף שיחק גם בסדרות טלוויזיה רוק 30, האישה הטובה, וחוק וסדר: מדור מיוחד.

הויזינגר גילם את האביר לנסלוט בסיבוב ההופעות הלאומי של ספאמלוט מ-2006 עד 2008. בשנת 2010, הוא שיחק במחזות "הסתיו הבא"ו-"המלאכים העירומים" .  קרדיטים נוספים בתיאטרון כוללים את ההפקה באוף ברודוויי של "הסתיו הבא" וכנר על הגג.

בשנת 2009 הופיע הויזינגר בסדרת האינטרנט הקומית "Jack in a Box". ב-2010–2011, הוא הופיע בסדרת האינטרנט הקומית "Submissions Only". ב-2013, שיחק בתפקיד אורח בסדרת הדרמה של NBC, מהפכה בתור צייד ראשים אדם.

## פילמוגרפיה
### קולנוע

### טלוויזיה

### סדרות אינטרנט

### משחקי וידאו

## קישורים חיצוניים

## הערות שוליים

קטגוריה:אמריקאים ממוצא גרמני
קטגוריה:בוגרי בית הספר ג'וליארד
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1981
אל-מועתסם באללה אל-מוסראתי

**אל-מועתסם באללה עלי מוחמד אל-מוסראתי** (בערבית: **المعتصم بالله علي محمد المصراتي**, בתעתיק מדויק: **אלמעתצם באללה עלי מחמד אלמצראתי**; נולד ב-6 באפריל 1996 במיסראתה שבלוב) הוא כדורגלן לובי המשחק בעמדת הקשר האחורי בקבוצת הלאס ורונה, בהשאלה מבשיקטש.

## קריירת מועדונים
אל-מוסראתי החל את הקריירה המקצוענית שלו בקבוצת אל-איתיחאד טריפולי מליגת העל הלובית.

ב-31 בינואר 2017 חתם אל-מוסראתי בוויטוריה דה גימארייש מליגת העל הפורטוגלית, והחל לשחק בקבוצת המילואים של המועדון. הוא ערך חמש הופעות ליגה במדי הקבוצה הראשונה של המועדון.

ב-29 בינואר 2020 הושאל אל-מוסראתי לריו אבה מליגת העל הפורטוגלית עד לתום עונת . הוא ערך 12 הופעות ליגה במדי המועדון.

ב-31 ביולי 2020 חתם אל-מוסראתי על חוזה לארבע שנים בספורטינג בראגה מליגת העל הפורטוגלית.

ב-9 בפברואר 2024 הושאל לבשיקטש. בסיום העונה חתם באופן קבוע בקבוצה.

## קריירה בינלאומית
ב-13 בינואר 2014 ערך אל-מוסראתי את הופעת הבכורה שלו בנבחרת לוב, בניצחון 2-0 על נבחרת אתיופיה במסגרת אליפות האומות האפריקאיות לשנת . ב-6 בספטמבר 2015 הבקיע את שער הבכורה שלו בנבחרת, בהפסד 2-1 לנבחרת כף ורדה במסגרת מוקדמות גביע אפריקה לאומות 2017.

## תארים
;ספורטינג בראגה
* הגביע הפורטוגלי (1): 2020/2021

;נבחרת לוב
* אליפות האומות האפריקאיות (1): 2014

## קישורים חיצוניים

## הערות שוליים

קטגוריה:כדורגלנים לובים
קטגוריה:קשרי כדורגל
קטגוריה:כדורגלני ויטוריה דה גימארייש
קטגוריה:כדורגלני ריו אבה
קטגוריה:כדורגלני ספורטינג בראגה
קטגוריה:כדורגלני בשיקטש
קטגוריה:כדורגלני מונקו
קטגוריה:כדורגלני נבחרת לוב
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:לובים שנולדו ב-1996
קטגוריה:כדורגלני הלאס ורונה
אוניברסיטת בקינגהאם

**אוניברסיטת בקינגהאם** (באנגלית: **University of Buckingham** (**UB**)) היא אוניברסיטה פרטית ללא מטרות רווח בבקינגהאם, בקינגהאמשייר, אנגליה והוותיקה ביותר מבין שש האוניברסיטאות הפרטיות במדינה. האוניברסיטה נוסדה בתור **המכללה האוניברסיטאית בבקינגהאם** (**University College at Buckingham** (**UCB**)) ב-1973, והתחילה לקבל סטודנטים ב-1976. היא קיבלה אמנה מלכותית המעניקה לה מעמד של אוניברסיטה ב-1983 ובכך הפכה לאוניברסיטה הפרטית הראשונה שמוקמת בבריטניה מאז 1919. פקולטות האוניברסיטה מציעות תוארי "בוגר אוניברסיטה", "מוסמך אוניברסיטה" ודוקטורט.

פעילות האוניברסיטה ממומנת כולה על ידי שכר הלימוד של הסטודנטים או על ידי תרומות והיא אינה מקבלת מימון ישיר מהמדינה. יש לאוניברסיטה מעמד רשמי כמוסד צדקה ללא מטרות רווח המוקדש למטרות המחקר והחינוך.

נכון ל-2021, באוניברסיטה לומדים 3,430 סטודנטים.

האוניברסיטה הייתה קשורה קשר הדוק למרגרט תאצ'ר, שכשרת החינוך פיקחה על הקמת המכללה האוניברסיטאית ב-1973, וכראש הממשלה הייתה גורם מרכזי בהפיכתה לאוניברסיטה ב-1983. כאשר פרשה תאצ'ר מהפוליטיקה ב-1992, מונתה לנשיאת האוניברסיטה השנייה, משרה בה החזיקה עד 1998.

מאז 2004, סטודנטים באוניברסיטה זכאים להלוואות מ הממשלתית, מה שהוביל לעלייה במספר הסטודנטים הבריטיים באוניברסיטה.

## ניהול
### נשיאי האוניברסיטה
ב-24 בפברואר 2020, מונתה  לתפקיד נשיאת האוניברסיטה.

נשיאי האוניברסיטה הקודמים היו לורד היילסאם מסנט מרילבון (מ-1973 עד 1993), הברונית מרגרט תאצ'ר (מ-1993 עד 1998), מרטין ג'קומב (מ-1999 עד 2010), לורד טנלאו (מ-2010 עד 2013), ליידי קסוויק (מ-2014 עד 2020).

### סגני הנשיא
מאז אוקטובר 2020, סגן הנשיא הוא פרופסור ג'יימס טולי.

## קישורים חיצוניים

* 

## הערות שוליים

*
בקינגהאם
קטגוריה:בקינגהאמשייר
בועז גרוסמן

**בועז גרוסמן** (30 ביוני 1944 – 1 בספטמבר 2013) היה קלע אקדח פאראלימפי ישראלי.

## ביוגרפיה
גרוסמן נולד ברחובות וגדל בראשון לציון ובתל אביב. סיים את לימודיו בתיכון עירוני ה' והיה חבר הנוער העובד והלומד. בשנים 1965-1962 שירת בגדוד 50 של חטיבת הנח"ל.

במלחמת ששת הימים גויס במילואים לחטיבה 55 והיה בין הלוחמים ב. ביום 6 ביוני נפצע גרוסמן קשה מפגז מרגמה ונותר משותק בפלג גופו התחתון. הוא נעזר בקביים ובכיסא גלגלים והיה פעיל במסגרת בית הלוחם בתל אביב. בשנות השבעים היה ממובילי המאבק עם משה מטלון ואחרים לטובת הנגשה של מבני ציבור.

ב התחרה בקליעה והשתתף בתחרות אקדח אוויר. הוא דורג במקום ה-18 לאחר שצבר 502 נקודות.

גרוסמן למד הנדסה אזרחית בטכניון, היה ממתכנני בית החולים הדסה הר הצופים ועבד בתעשייה הצבאית וברפא"ל. היה נשוי ואב לשלושה.

נפטר בשנת 2013 והוכר כחלל צה"ל שנפטר כתוצאה מפציעתו בשירות.

## קישורים חיצוניים
*
* פירוט השתתפותו בתחרויות המשחקים הפאראלימפיים באתר הרשמי של IPC 
*בועז גרוסמן מספר על הפציעה בקרב על גבעת התחמושת
*יצחק בן נר מראיין את בועז גרוסמן בתוכנית פגישה יומית
*בועז גרוסמן באתר הצילום של שי אלוני

קטגוריה:קלעים פאראלימפיים ישראלים
קטגוריה:קלעים נכים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:חיילי חיל הרגלים במלחמת ששת הימים
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:בוגרי תיכון עירוני ה' (תל אביב)
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:בוגרי הטכניון - מכון טכנולוגי לישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1944
קטגוריה:ישראלים שנפטרו ב-2013
פרנק פיטרסון

**פרנק פיטרסון** (באנגלית: **Frank Peterson**; נולד ב-29 בדצמבר 1963) הוא מפיק מוזיקלי גרמני הידוע בעבודתו עם אניגמה ואמנים כמו שרה ברייטמן, עפרה חזה, גרגוריאן, פרינססה ואנדראה בוצ'לי באלבומו הבין-לאומי הראשון, *Romanza*.

## קריירה
פיטרסון נולד בהמבורג. כילד, הוא לימד את עצמו לנגן על פסנתר וכלי מקלדת, והמשיך לעבוד בחנות מוזיקה. כאן הוא פגש את מיכאל קרצו והפך לקלידן הראשי של סנדרה, והופיע באופן בולט בלהיט שלה "". הוא היה חבר בלהקה של סנדרה במשך מספר שנים נוספות, ואז עבר לאיביזה. בעודו שם, הוא הפך להיות מעורב בפרויקט החדש של קרטו, אניגמה, בשם הבדוי פ. גרגוריאן. פיטרסון תרם רבות להפקת ויצירת אלבום האולפן הראשון של הפרויקט, , וכתב מספר רצועות.

הוא עזב את הפרויקט ב-1991 והמשיך לעבוד עם גרגוריאן, פרויקט מוזיקלי שייסדו במשותף תומאס שוורץ ומתיאס מייסנר. השירה הנשית לאלבום זה סופקה על ידי האחיות מארץ עוץ – צמד שהורכב מבריז'יט פרויד וסוזנה אספלטה, שהייתה נשואה לפיטרסון באותה תקופה. זמן קצר לאחר מכן, הוא פגש את הסופרן האנגלייה שרה ברייטמן ושיתף איתה פעולה באלבומי הסולו שלה מ-*[[Dive (אלבום)|Dive]]* ועד *[[Symphony (אלבום)|Symphony]]*. פיטרסון הפיק לברייטמן שירים רבים כדוגמת "", "Pasión" ו-"Fly to Paradise".

פיטרסון שיתף פעולה עם גרגוריאן בשנית בהמשך הקריירה שלו, בעיקר ביצירת מזמורים גרגוריאניים. ההשראה של פיטרסון, כפי שהצהיר בריאיון, הייתה "המילניום החדש המתקרב וההיבט הרוחני שלו". בשנת 1997 שיתף פיטרסון פעולה עם הזמרת הישראלית עפרה חזה, בהפקת אלבומה האחרון, *[[Ofra Haza]]*.

אמנים אחרים שפיטרסון עבד איתם כוללים את פרינססה, קרולין פורטנבכר, ויולט וסינסואל.

## קישורים חיצוניים

## הערות שוליים

קטגוריה:מפיקים מוזיקליים גרמנים
קטגוריה:חברי אניגמה (פרויקט מוזיקלי)
קטגוריה:גרמנים שנולדו ב-1963
שרלוט ב. קומאן

**שרלוט ב. קומאן**, באנגלית: **Charlotte B. Coman** (1833 - 11 בנובמבר 1924) הייתה ציירת אמריקאית.

## ביוגרפיה
קומאן נולדה בווטרוויל, ניו יורק בשנת 1833. היא נישאה ועברה עם בעלה לאיווה סיטי, אז על הגבול האמריקאי, רק כדי לחזור לווטרוויל לאחר מותו כמה שנים מאוחר יותר. היא החלה לסבול מאובדן שמיעה, והייתה חירשת כמעט לחלוטין עד שמלאו לה 40 .
ממוזער|ראשית הקיץ
קומאן לא החלה לצייר עד שהייתה באמצע שנות ה-40 לחייה. היא למדה בניו יורק אצל ג'יימס רנוויק ברוואורט ובפריז אצל הארי תומפסון ואמיל לואיס ורנייה. עם ורנייה היא למדה ציור באוויר הפתוח ובצבעי מים, ושרטטה בטיולים באזורים כפריים של צרפת והולנד. היא הושפעה מציירי הברביזון הצרפתים, במיוחד ז'אן-בטיסט קאמי קורו ושארל-פרנסואה דאוביני, ויצירותיה הפופולריות הושוו לאלה של קורו. יצירות האמנות שלה מלמדות את השפעתה מהברביזון מהאופן שבו האור הטבעי מוצג בשעות היום ומתנאי מזג האוויר.

לאחר עשר שנות שהייה באירופה, חזרה קומאן לניו יורק והתמקדה בציור נופים אמריקאיים בסגנון הטונליסטי. ציוריה התבססו על סקיצות שנעשו בטיולים לאדירונדקס, ניו ג'רזי וסנט אוגוסטין, פלורידה. היא ציירה נופים שקטים עם קווי אופק גבוהים, לעיתים קרובות נשלטים על ידי צבע מושתק אחד ומשתמשת באימפסטו כבד. הציורים שלה חתומים "C.B. Coman"; כמו נשים רבות בתקופתה, היא השתמשה בראשי התיבות שלה כדי להסתיר את מגדרה.
ממוזער|363x363 פיקסלים|בית על חוף האגם
קומאן הציגה שני ציורים באקדמיה הלאומית לעיצוב ב-1875, והיא הציגה את עבודותיה לעיתים קרובות בניו יורק ובסלונים של פריז. היא הציגה את עבודותיה בארמון האמנויות היפות בתערוכה העולמית של קולומביה ב-1893 בשיקגו, אילינוי. 

בשנת 1905 קיבלה קומאן את הפרס שניתן על ידי אגודת האמנים האמריקאים. היא נבחרה למקורבת של האקדמיה הלאומית לעיצוב בשנת 1910. קומאן הייתה גם חברה באיגוד הלאומי של נשים ציירות ופסלות, מועדון צבעי המים של ניו יורק ומועדון פועלי האמנות.

קומאן המשיכה לשרטט ולצייר עד שהייתה בשנות השמונים לחייה. היא מתה ביונקרס, ניו יורק ב-1924.

עבודתה נמצאת באוספים של מוזיאון מטרופוליטן לאמנות ומוזיאון ארנות לאמנות.

דיוקן שלה מאת הלן ווטסון פלפס נמצא באוסף האקדמיה הלאומית לעיצוב.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירות אמריקאיות
קטגוריה:אמריקאיות שנולדו ב-1833
קטגוריה:אמריקאים שנולדו ב-1833
קטגוריה:אמריקאיות שנפטרו ב-1925
קטגוריה:אמריקאים שנפטרו ב-1925
Roblox Studio

**Roblox Studio** היא פלטפורמה לפיתוח משחקים שמאפשרת למשתמשים ליצור ולשתף את משחקיהם וחוויותיהם האישיות בעולם הווירטואלי של Roblox.

Roblox Studio הוא כלי עוצמתי המעניק למשתמשים את היכולת לעצב ולפתח משחקים, דמויות ורכיבים אינטראקטיביים באמצעות שפת התכנות Lua. הכלי מספק מגוון רחב של כלים המאפשרים ליוצרים להגשים את רעיונותיהם, בהינתן שהם יוצרים משחקי מיני פשוטים או עולמות וירטואליים מורכבים. עם היכולת לתכנת תכונות והתנהגויות אינטראקטיביות, המשתמשים יכולים ליצור חוויות גיימפלי ייחודיות ומרשימות המגרות לקהל מגוון.

## תוכן שנוצר על ידי המשתמשים
Roblox Studio מגבה את אקוסיסטמת הקהילתית של המערכת על ידי אפשור לשחקנים ליצור ולפרסם את המשחקיהם האישיים. כך נוצר ספרייה רחבה של תוכן שנוצר על ידי המשתמשים, המציעה מגוון רחב של סגנונות משחק, נושאים וחוויות. ממשחקי הרפתקאות ודמיון עד למסלולי אתגר ומקומות חברתיים, הגמישות של Roblox Studio תרמה ליצירת ייעוד וירטואלי המתפתח באופן תמידי.

## חינוך ולמידה
מעבר לבידור, Roblox Studio גם משמשת למטרות חינוך. מורים רבים משתמשים בפלטפורמה כדי ללמד תכנות, עיצוב משחקים ופתרון בעיות בצורה שיתופית. הנגישות של Roblox Studio הופכת אותה לדרך מעניינת ופעילה ללמוד כיצד לפתח כישורים חיוניים בסביבה יצירתית ואינטראקטיבית ללמידה בכל הגילאים.

## התקשרות חברתית
Roblox Studio אינה רק על יצירת משחקים, אלא גם פלטפורמה חברתית. השחקנים יכולים להתקשר בתוך המשחקים שהם משחקים, להצטרף לקהילות ולתקשר עם שחקנים אחרים. האספקט החברתי הזה הוסיף לפופולריות של הפלטפורמה, כששחקנים מתחברים, משתפים פעולה ומחליקים חוויות במרחבים וירטואליים שנבנו על ידם או על ידי אחרים.

## פיתוח כישורים
שימוש ב-Roblox Studio מאפשר למשתמשים לרכוש מגוון של כישורים, כולל תכנות, עיצוב, ניהול פרויקטים ועבודת צוות. מפתחי משחקים ויוצרים יכולים לצבור ניסיון בתחומים כמו עיצוב מודלים ב-3D, כתיבת תסריטים ועיצוב חוויות משתמש. האספקט הזה של בניית כישורים הפך את Roblox Studio לאבן דרך לאלה המחפשים להיכנס לתחום הרחב של פיתוח משחקים או יצירה דיגיטלית.

## ראו גם
*רובלוקס

קטגוריה:תוכנה חופשית
קטגוריה:סביבות פיתוח משולבות
יאנג גואוצ'יאנג

**יאנג גואוצ'יאנג** (בסינית מפושטת: 杨国强; בסינית מסורתית: 楊國強; בתעתיק פין-יין: **Yáng Guóqiáng**; בתעתיק יוטפנג: **Yeung Kwok Keung**; נולד ב-9 באוקטובר 1954 בגואנגדונג) הוא יזם סיני. מייסד ומנכ"ל קבוצת קאונטרי גרדן  המאוגדת באיי קיימן.

הוא הקים את החברה ב-1992 והעביר 70% ממניותיה לבתו הואיאן זמן מה לפני הנפקתה הראשונית בבורסה. החברה המשפחיתית נסחרת מאז 2007 ב, הייתה ב-2020 בעלת שווי שוק של קרוב ל-30 מיליארד דולר והופיעה במקום ה-154 ברשימת Fortune Global 500 . אך בשל משבר הנדל"ן המתמשך בסין ופגיעת האמון בתעשיית הנדל"ן, צנחו מניות החברה ובאוגוסט 2023 דיווחו סוכנויות הידיעות על השלמת ירידה של 60% בשווי האחזקות ואובדן 8.2% מהונה האישי של הבת, הואיאן.

## קישורים חיצוניים
* 
* 

קטגוריה:מיליארדרים סינים
קטגוריה:סינים שנולדו ב-1954
ג'ונתן ג'קסון (פוליטיקאי)

**ג'ונתן לותר ג'קסון** (באנגלית: **Jonathan Luther Jackson**; נולד ב-7 בינואר 1966) הוא פוליטיקאי, איש עסקים ופעיל אמריקאי המכהן כחבר בבית הנבחרים של ארצות הברית מטעם מחוז הקונגרס הראשון של אילינוי מאז ינואר 2023. ג'קסון חבר המפלגה הדמוקרטית.

## ביוגרפיה
ג'קסון נולד בשיקגו לג'סי ג'קסון, פעיל זכויות אזרח וכומר, ולז'קלין ג'קסון. הסנדק שלו היה מרטין לותר קינג ג'וניור, שעל שמו נקרא שמו האמצעי של ג'קסון. לג'קסון חמישה אחים, סנטיטה ג'קסון וחבר הקונגרס באילינוי מטעם המחוז השני במדינה לשעבר ג'סי ג'קסון ג'וניור, יוסף, ג'קלין ג'קסון ואשלי, אחיו הצעירים.

ג'קסון למד בתיכון וויטני מ. יאנג מגנט בשיקגו, שם היה סטודנט-ספורטאי. הוא למד באוניברסיטת צפון קרוליינה A&T סטייט בגרינסבורו, צפון קרוליינה. הוא בוגר בית הספר ללימודי עסקים של אוניברסיטת נורת'ווסטרן באוונסטון, אילינוי.

ג'קסון, שנולד למשפחה אקטיביסטית לזכויות אדם, טייל בעולם בעת שעזר לאביו בפעילותיו. הוא נסע לסוריה ב-1983, כאשר אביו ניהל משא ומתן עם נשיא סוריה חאפז אל-אסד לשחרור הטייס האמריקני השבוי רוברט גודמן. הוא פגש את פידל קסטרו ב-1984, כאשר אביו ניהל משא ומתן על שחרור 22 אמריקאים שהוחזקו בקובה. הוא גם היה עם אביו באוגוסט 2005, כאשר נסע לוונצואלה לפגוש את נשיא ונצואלה הוגו צ'אווס, זאת בעקבות התבטאויות שנויות במחלוקת של איל הטלוויזיה פט רוברטסון שרמז שצריך לרצוח את צ'אבס. ג'קסון גינה את דבריו של רוברטסון והגדירם כלא מוסריים.

ג'קסון החל את הקריירה שלו ב-1988 בדרקסל ברנהאם למברט כאנליסט השקעות של מייקל מילקן. מאוחר יותר עבד ג'קסון כאנליסט ב-Independence Bank, ופיתח נדל"ן עבור East Lake Management בשיקגו. הוא הצטרף מחדש למילקן ב-Knowledge Universe בסוף שנות ה-90 ועסק בהשקעות במגזרי האלחוט, הנדל"ן וההפצה.

בשנת 1998, ג'קסון, יחד עם אחיו יוסף, הפך לבעלים של חברת הפצה משיקגו של Anheuser-Busch Cos - River North Sales and Service, LLC. העסקה התקבלה בביקורת ונפוטיזם מכיוון שאביו של ג'קסון ארגן בעבר חרם על מוצרי המבשלה בתחילת שנות ה-80.

בשנת 2009, ג'קסון הוביל קבוצה של משקיעים בהצעה של 250 מיליון דולר לרכוש את ION Media Networks, רשת תחנות הטלוויזיה העצמאיות הגדולה במדינה. הוא לימד מימון ויזמות ב-City Colleges of Chicago והוא פרופסור לעסקים באוניברסיטת מדינת שיקגו.

## קריירה פוליטית
בפברואר 2022 הכריז ג'קסון על מועמדותו לייצג את מחוז הקונגרס הראשון של אילינוי לאחר שהמכהן, בובי ראש, הודיע על פרישה חודש קודם לכן. בקמפיין פרוגרסיבי, הוא זכה לתמיכה של ברני סנדרס ואישים אחרים באגף הפרוגרסיבי של מפלגתו. הוא זכה בפריימריז הדמוקרטי עם כ-30% מהקולות, ובהמשך בקלות יתרה בבחירות הכלליות במושב הדמוקרטי. הוא הושבע לתפקידו ב-3 בינואר 2023.

בבית הנבחרים חבר ג'קסון בוועדת החקלאות ובוועדת החוץ.

## חיים אישיים
ג'קסון התחתן עם מרילין אן ריצ'רדס מברוקלין בשנת 1995, ולהם שלושה ילדים.

## קישורים חיצוניים
* 

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת המדינה של קרוליינה הצפונית A&T
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1966
ג'רג' טימאר (פוליטיקאי)

**ג'רג**' טמאש **טימאר** (בשם מלא בהונגרית:**Tímár György** Tamás; בודפשט, 26 באפריל 1937 – 15 בינואר 2021) היה עורך דין ופוליטיקאי יהודי-הונגרי. בין 1994 לבין 2002, הוא היה חבר האספה הלאומית ההונגרית (חבר פרלמנט) כנציג הפרלמנטרי של "מפלגת החקלאים הזעירים, חקלאים ואזרחים בלתי תלויים" (FKGP).

## משפחתו
ג'רג' טימאר נולד במשפחה יהודית כבנם היחיד של ליוז'ף טימאר (1893–1961), כימאי מזון בעל שם בינלאומי ושל איזבלה נויברגר. סבו מצד אמו, מארק נויברגר (?–1938) היה התובע הראשי של מחוז יאס-נאג'קון-סולנוק. כל משפחתו (למעט הוריו) נספתה בשואה. גם אמו סיימה לימודי משפטים ב-1925, אך כאישה לא יכלה לעסוק במקצוע. לאביו היו עשרה אחים ולאמו חמישה. כולם ניספו באושוויץ ובדכאו.

## ביוגרפיה
ב-1955 סיים את לימודיו בגימנסיה על שם אימרה מדאץ' בבודפשט. בשנת 1960, קיבל תואר דוקטור במשפטים באוניברסיטת אטווש לוראנד. בשנת 1963 עבר את הבחינה המקצועית לקבל רישיון עורך דין ויועץ משפטי.

ב-1965, במשפט על רקע פוליטי, הוא נידון לחמש שנות מאסר, להחרמה מוחלטת של נכסיו ואיסור עיסוק במשפטים.

כיוון שלא יכול היה לעסוק במשפטים פנה למקצועו של אביו. מאז 1970, היו לו המצאות רבות בכימיה של המזון ובתחום ציוד הבטיחות לרכב. שמו קשור לסירופ טימין וכן להמצאת חומר חיטוי יעיל של חומצת פחמן. התחביבים שלו היו שחמט וברידג'.

24 שנים לאחר מכן, ב-1989, זיכה אותו בית המשפט העליון מכל אשמת עבירה. הוא הצטרף למפלגת FKGP ב-1 במאי 1990. ממאי 1991 ועד סוף 1992 היה נשיא הקהילה היהודית של בודפשט (BZSH) ושל התאחדות הקהילות היהודיות בהונגריה (MAZSIHISZ). בין 1994 לבין 2002, הוא היה חבר האספה הלאומית ההונגרית (חבר פרלמנט) כנציג הפרלמנטרי של "מפלגת החקלאים הזעירים, חקלאים ואזרחים בלתי תלויים" (FKGP) במשך שתי קדנציות. הוא היה סגן חבר באספה הפרלמנטרית של מועצת אירופה (3 באוקטובר 1994 - 25 בינואר 1999)

הוא הובא למנוחות בבית הקברות היהודי ברחוב קוזמה בבודפשט.

## לקריאה נוספת
* בחירות לפרלמנט 1994. הוצאת עיתונות+דפוס, 1994. עמ' 347. 
* parlament.hu – ד"ר ג'רג' טימאר
* משפט טימאר - תיק מפורסם מההיסטוריה המשפטית ההונגרית

## קישורים חיצוניים

* ביוגרפיה בפרלמנט ההונגרי
* הלך לעולמו ג'רג' טימאר
* כתב העת היהודי שבת: הלך לעולמו ג'רג' טימאר

קטגוריה:עורכי דין יהודים הונגרים
קטגוריה:פוליטיקאים יהודים הונגרים
קטגוריה:ניצולי השואה: הונגריה
קטגוריה:חברי האספה הלאומית ההונגרית
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1937
קטגוריה:הונגרים שנפטרו ב-2021
אברהם בר הלל

**אברהם בר הלל** (סוף המאה ה-12) היה משורר יהודי-מצרי בשפה העברית שיצירותיו התגלו ב-1896 בגניזה הקהירית. הוא כתב את מגילת זוטא בפרוזה אלגנטית, אשר סיפרה על נפילתו של זוטא, נגיד יהודי מצרים השנוא. כפרולוג וכאחרית דבר, הוא הוסיף שירים המעידים כי מחברם היה סופר מיומן. עבודה זו הושלמה בשנת 1176.

## קישורים חיצוניים
* מגילת זוטא, בתוך: 
## הערות שוליים

קטגוריה:יהודים מצרים
קטגוריה:יהודי מצרים במאה ה-12
קטגוריה:משוררים כותבי עברית